[{"text_idx": "#000002", "text": "Eile valitud peapiiskop Urmas Viilma toob Eesti kiriku- ja usuellu kindlasti va\u0308rsket o\u0303hku. Ku\u0308simus ei ole niivo\u0303rd peapiiskopi va\u0308a\u0308rikas ja mitmekesises isikus, vaid selles, et kiriku roll u\u0308hiskonnas on oluliselt ta\u0308htsustumas. Meie enesekindlus on kahanenud, usk, et me ise oleme oma o\u0303nne sepad, on va\u0308henenud. NATO peale saab loota va\u0308hem kui jumala peale, leiavad ka paljud neist, kellel kiriku vo\u0303i usueluga on side no\u0303rk vo\u0303i pole seda u\u0308ldse."}, {"text_idx": "#000005", "text": "Ma\u0308letan ha\u0308sti, kui 1999. aastal istusime Barcelonas Antoni Gaudi pargis toonase kolleegi ja ta\u0308nase hea so\u0303braga ning vaidlesime selle u\u0308le, kas jumal on olemas vo\u0303i ei ole. Mina, 80ndate kirikuga seotuna, olin selgel seisukohal: jumal on. Toona u\u0308tles ta kindlalt: tema jumalat ei usu. Nu\u0308u\u0308d on usin kirikuska\u0308ija. Ta on u\u0308ks paljudest."}, {"text_idx": "#000006", "text": "Sotsiaalsed muutused no\u0303uavad kirikult nendega kaasaminekut. Kirik peab teenima neid, kes teda vajavad. Toomas Paul, Eesti u\u0308ks erudeeritumaid usuinimesi ja kogu u\u0308hiskonna vaimseid eeskujusid, u\u0308tles paar pa\u0308eva tagasi, et kiriku ta\u0308hendus na\u0308ib olevat to\u0303usuteel. Ma oleks Toomast julgem: ta ongi to\u0303usuteel. Va\u0308ga paljudel on jumalat ja kirikut vaja. Kohe va\u0308ga."}, {"text_idx": "#000007", "text": "Po\u0303hjus on eelnevas: Eesti on valmis, inimesed on valmis \u2013 me oleme jo\u0303udnud kohta, kus \"suuri\" sihte meil iseenda jaoks va\u0308ga lihtne seada ei ole: auto, maja, suvekodu vms materiaalset. NATOdest ja Euroopa Liitudest ra\u0308a\u0308kimata. Pigem valmistume vananemiseks ja julmalt o\u0308eldes siit ilmast lahkumiseks. Vo\u0303itjate po\u0303lvkond la\u0308heb edasi \u2013 rahahunnikute otsast taevasse, va\u0308hemalt suur hulk tahab minna."}, {"text_idx": "#000008", "text": "Uue peapiiskopi ees ei ole muidugi ainult roosipo\u0303ld. Narva Aleksandri kiriku u\u0308mber toimuv ei ole ainult ha\u0308biplekk asjasse puutuvatele isikutele, vaid na\u0308itab, et kirikut ei saa juhtida ainult jumala armust, vaid peab ka ise mees olema. Surnuaia mu\u0308u\u0308mine (kas vo\u0303i 75aastases perspektiivis) kinnisvaraarenduseks ei ko\u0303lba ikka mitte kuhugi. Kui Viilma laseb kiriku ja surnuaiad maha mu\u0308u\u0308a, on ta paljude meelest juba ette la\u0308bi kukkunud. Kuid tal tuleb ametis olla koguni 24 aastat. Peaaegu igavesti."}, {"text_idx": "#000009", "text": "Mida tavakodanik kirikult ootab? Laulatused ja matused, ristimised ning leeritunnid on Eestis luterliku kiriku \"monopol\". Need, kellel kirikuga igana\u0308dalast suhet ei ole, valivad luteri kiriku. Jumala poole vaatame eriti siis, kui on elu ta\u0308hthetked vo\u0303i valuretked. Ja ma julgen arvata, et usklike ja mitteusklike suhe jumalaga ei pruugigi oluliselt erineda. Jumal on usu ku\u0308simus."}, {"text_idx": "#000010", "text": "Kuid usul on muljetavaldav jo\u0303ud. Kui seesama so\u0303ber ka\u0308is mo\u0303ni aasta tagasi ilmalikul matusel, kui maeti noort inimest, ku\u0308sis ta: \"Mis sa arvad, mis eristab ilmalikku ja vaimulikku matust?\" Ma pakkusin: \"Lootust ei ole.\" So\u0303ber u\u0308tles: \"Ta\u0308pselt. Jube, jube kurb oli.\" Kiriku pakutav usk, lootus ja armastus on u\u0308hiskonna toimimise po\u0303hialused ka va\u0308ljaspool kirikut. Usk oma riiki, lootus, et see kestab, tunne, et me oleme armastatud u\u0308ksteise ning oma la\u0308hedaste poolt. Aga suurim neist on muidugi armastus, tingimusteta armastus, mida uus peapiiskop peaks meile kiriku vahendusel pakkuma \u2013 kogu Eestile."}, {"text_idx": "#000011", "text": "EELK peapiiskop on tegelikult kogu Eesti kristlaskonna pea. Midagi paavsti taolist. Muidugi on meil veel teisi tugevaid konfessioone, kuid luterlik kirik on neist ko\u0303ige suurem, silmapaistvam, tugevam, esilolevam. Tal on pikad traditsioonid ja me armastame neid."}, {"text_idx": "#000012", "text": "EELK ha\u0308da on olnud veidi tolmune, ko\u0303le, vanamoeline kuvand, mis kuni 40aastastele liigset ro\u0303katust hinge ei too, vanematele ku\u0308ll. Viilma on noor mees (41) ning tema suur vo\u0303imalus on po\u0308o\u0308rata kiriku pilk olnult tulevasse. Toomkooli hingena, kus ka mu oma tu\u0308treke o\u0303pib, on ta sellesse panustanud pa\u0308ris hulga higi."}, {"text_idx": "#000013", "text": "Kirikuhooned on ta\u0308htsad ja kuigi nad sobivad ka kontserdipaikadeks, on nad to\u0303eliselt lummavad siis, kui neis toimuvad jumalateenistused. Muidugi vo\u0303ime vaielda, kas kirik on Eestis ala- vo\u0303i u\u0308leta\u0308htsustatud, kuid peamine on muus. Kirik on osa meie kultuurist, meelelahutusest, igapa\u0308evaelust, perspektiivist. Tal on suurele osale u\u0308hiskonnast u\u0308hendav roll. Va\u0308a\u0308rtusi kandev ja edendav."}, {"text_idx": "#000015", "text": "Kirjutasin enne valimisi Facebooki, et peapiiskopi valib jumal. Ta on valinud. Urmas, loodame, et see ike on piisavalt kerge, et sa suudad seda kanda. Palju o\u0303nne ja tarkust! To\u0308o\u0308kust sul jagub."}]